cyanic-selkie/wikianc huggingface dataset:
பெரிய நத்தம் ஓசூரம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஓசூரம்மன் சன்னதியும், பலிபீடம் உபசன்னதியும் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. ஆடி மாதம் கூழ்வார்த்தல் முக்கிய திருவிழாவாக நடைபெறுகிறது.
மேற்கோள்கள்
பகுப்பு:காஞ்சிபுரம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஹனு, லடாக்
ஹனு (Hanu அல்லது Hanoo), இந்தியாவின் வடக்கில் மேற்கு இமயமலையில் அமைந்த லடாக் ஒன்றியப் பகுதியின் லே மாவட்டத்தின் கால்சி வட்டத்தில் அமைந்த ஒரு கிராம ஊராட்சி ஆகும். ஹனு சமவெளியில் அமைந்த ஹனு கிராமம் மேல் ஹனு மற்றும் கீழ் ஹனு இரண்டாகப் பிரிந்துள்ளது.ஹனு கிராமம் 224 வீடுகள் கொண்டுள்ளது. பரோக்பா மக்கள் அதிகம் வாழும் லடாக்கிய கிராமங்களில் ஹனு கிராமமும் ஒன்றாகும்.
புவியியல்
சிந்து ஆறு மற்றும் சோர்பத் பள்ளத்தாக்கு இடையே அமைந்த ஹனு சமவெளியில் மேல் ஹனு மற்றும் கீழ் ஹனு என இரண்டு பகுதிகளாக ஹனு கிராமம் உள்ளது. ஹனு கிராமத்திலிருந்து புறப்புடும் ஓடை சிந்து ஆற்றில் கலக்கிறது. இதனருகில் தா கிராமம் அமைந்துள்ளது.
மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி ஹனு கிராமம் 224 வீடுகளும், 1207 மக்கள் தொகையும் கொண்டது. அதில் ஆண்கள் 587 மற்றும் பெண்கள் 620 ஆக உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 190 ஆகவுள்ளனர். இதன் சராசரி எழுத்தறிவு  485 ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 1 மற்றும் 1204 ஆகவுள்ளனர். ஹனு கிராமத்தில் பரோக்பா மக்கள் அதிகம் வாழ்கின்றனர்.
மேற்கோள்கள்
பகுப்பு:லடாக் பகுப்பு:லே மாவட்டம்
ஏற்றத் தாழ்வு சரிசெய்யப்பட்ட மனித மேம்பாட்டுச் சுட்டெண் அடிப்படையில் நாடுகளின் பட்டியல்
425px|thumb|2013 இல் (2014 அறிக்கை) [[மனித மேம்பாட்டுச் சுட்டெண்.
இது 2011 இலும் 2013 இலும் ஐக்கிய நாடுகள் வளர்ச்சித் திட்டம் பிரசுரித்த தரவின்படி அமைந்த ஏற்றத் தாழ்வு சரிசெய்யப்பட்ட மனித மேம்பாட்டுச் சுட்டெண் அடிப்படையில் நாடுகளின் பட்டியல் ஆகும்.
பட்டியல்
=== 2013 அறிக்கை ===
தவறிய தரவு
2013 அறிக்கை
பின்வரும் 55 நாடுகளின் தரவுகளின் தவறியுள்ளது: ஆப்கானித்தான், அல்சீரியா, அந்தோரா, அன்டிகுவா பர்புடா, பகுரைன், பார்படோசு, பெலீசு, போட்சுவானா, புரூணை, புருண்டி, கேப் வர்டி, கொமொரோசு, கியூபா, டொமினிக்கா, எக்குவடோரியல் கினி, எரித்திரியா, மைக்குரோனீசியக் கூட்டு நாடுகள், பிஜி, காம்பியா, கிரெனடா, ஆங்காங், ஈரான், ஈராக், கிரிபட்டி, குவைத், லிபியா, லீக்கின்ஸ்டைன், மலேசியா, மாலி, மியான்மர், நியூசிலாந்து, பாலத்தீன், ஓமான், பலாவு, பப்புவா நியூ கினி, பரகுவை, கத்தார், உருசியா, செயிண்ட் கிட்சும் நெவிசும், செயிண்ட் லூசியா, செயிண்ட். வின்செண்ட் கிரெனேடின்ஸ், சமோவா, சவூதி அரேபியா, சீசெல்சு, சிங்கப்பூர், சொலமன் தீவுகள், தென்னாப்பிரிக்கா, சூடான், பகாமாசு, தொங்கா, துனீசியா, துருக்மெனிஸ்தான், ஐக்கிய அரபு அமீரகம், வனுவாட்டு.
2011 அறிக்கை
பின்வரும் 53 நாடுகளின் தரவுகளின் தவறியுள்ளது: ஆப்கானித்தான், அல்சீரியா, அந்தோரா, அங்கோலா, அன்டிகுவா பர்புடா, பகுரைன், பார்படோசு, பெலீசு, பூட்டான், போட்சுவானா, புரூணை, புருண்டி, கேப் வர்டி, கொமொரோசு, கியூபா, டொமினிக்கா, எக்குவடோரியல் கினி, எரித்திரியா, பிஜி, காம்பியா, கிரெனடா, ஆங்காங், ஈரான், ஈராக், ஜப்பான், கிரிபட்டி, குவைத், லிபியா, லீக்கின்ஸ்டைன், மலேசியா, மாலி, மால்ட்டா, மியான்மர், நியூசிலாந்து, பாலத்தீன், ஓமான், பலாவு, பப்புவா நியூ கினி, கத்தார், செயிண்ட் கிட்சும் நெவிசும், செயிண்ட் லூசியா, செயிண்ட். வின்செண்ட் கிரெனேடின்ஸ், சமோவா, சவூதி அரேபியா, சீசெல்சு, சிங்கப்பூர், சொலமன் தீவுகள், தென்னாப்பிரிக்கா, சூடான், தொங்கா, துருக்மெனிஸ்தான், ஐக்கிய அரபு அமீரகம், வனுவாட்டு.
வெளி இணைப்புகள்
பகுப்பு:நாடுகள் தொடர்பான பட்டியல்கள்
கணினி வரைகலைஞர்
கணினி வரைகலைஞர் (Graphic Designer, Graphic Artist) என்பவர் கணினி உதவியுடன் பக்கங்கள் வடிவமைத்தல், நூல்களுக்கு முன்னட்டைகள் வடிவமைத்தல், கணினி மூலம் சித்திரங்கள் வரைதல், மற்றும் இலச்சினைகள் உருவாக்குதல், கண்கவர் சுவரொட்டிகள், பதாதைகள் என்பன வடிவமைத்தல், உருமாற்றம் செய்தல், பழைய படங்களை நவீன காலத்திற்கேற்ப வடிவமைத்தல், நிழற்படங்களை ஒழுங்கமைத்தல் முதலிய பணிகளைச் செய்பவர்
கணினிக்கான நவீன எழுத்துருக்கள் வடிவமைத்தல், சகல மொழிகளிலும் யுனிகோட் மற்றும் ரீரீஎப் (Ttf) எழுத்துருக்கள், போன்றவற்றைக்கொண்டு எழுதுதல் போன்றனவும் கணினிப் பக்கவடிவமைப்பாளரினால் மேற்கொள்ளப்படுகிறது. பத்திரிகைகள், சஞ்சிகைகள், மின்னூல்கள், மற்றும் இணையத்தள வடிவமைப்புக்கும் கணினிப் பக்கவடிவமைப்பாளர்களே சாலவும் பணியாற்றுகிறார்கள்.
கணினிப் பக்கவடிவமைப்புக்காகப் பயன்படுத்தப்படும் மென்பொருட்கள்
முதலியனவும் மற்றும் பலவும்.
பத்திரிகை வடிவமைப்புக்குப் பெரும்பாலும் இலங்கை மற்றும் இந்திய நாடுகளில் பேஜ்மேக்கர், போட்டோசாப் மென்பொருட்களே பயன்படுத்தப்படுகின்றன. வளைகுடா நாடுகளில் இல்லஸ்டிரேட்டர் மென்பொருளைப் பயன்படுத்தியே பத்திரிகை மற்றும் இதர ஊடகங்கள் வடிவமைக்கப்படுகின்றன.
பேஜ் மேக்கரின் புதிய விரிவாக்கம் நிறுத்தப்பட்டதால் இன்று பாவனையிலிருந்து அது பெரும்பாலும் விலகிவிட்டது. அதற்குப் பதிலாக அடோப் இன்டிசைனே பயன்பாட்டில் உள்ளது.
பகுப்பு:வரைகலை
திரைப்பட வகைகள்
திரைப்பட வகைகள் (Film genre) என்பது ஒரு உணர்ச்சிபூர்வமான அழகியல் அணுகுமுறை கதை கூறுகளை அடிப்படையாகக் கொண்ட ஒரு இயக்க பட வகையாகும். இது இலக்கிய வகை விமர்சனத்தின் கோட்பாடுகளிலிருந்து பெரிதும் ஈர்க்கப்பட்ட திரைப்பட வகைகள் பொதுவாக மரபுகள், கதாபாத்திரங்கள் மற்றும் நடிகர்களால் வரையறுக்கப்படுகின்றன.
பெரும்பாலும் தமிழ் திரைப்படங்கள் மசாலா, குடும்பம், அதிரடி, காதல், நகைச்சுவை போன்ற வகைகளை கொண்டு தயாரிக்கப்படுகின்றன.
வெளிப்புற இணைப்புகள்
பகுப்பு:திரைப்படக் கோட்பாடு
ஹம்ஃபிரி கில்பர்ட்
ஹம்ஃபிரி கில்பர்ட்  (Humphrey Gilbert, பிறப்பு: சூன் 2, 1886, இறப்பு: சூலை 19 1960),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 118 முதல்தர துடுப்பாட்டப் போட்டிகளில் கலந்து கொண்டுள்ளார். 1907-1930 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஹம்ஃபிரி கில்பர்ட் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி 11-11-11
பகுப்பு:இங்கிலாந்துத் துடுப்பாட்டக்காரர்கள் பகுப்பு:1886 பிறப்புகள் பகுப்பு:1960 இறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள் பகுப்பு:ஜென்டில்மென் துடுப்பாட்டக்காரர்கள்
1968
1968 (MCMLXVIII) ஒரு திங்கட்கிழமையில் ஆரம்பமான ஒரு கிரிகோரியன் நெட்டாண்டு ஆகும்.
மேற்கோள்கள்
*
நில அளவை (தமிழ்நாடு)
தமிழ்நாட்டில் பண்டைய காலத்தில் நிலத்தின் அளவு மதிப்பு (பரப்பை) குழி, வேலி, மா, ஏக்கர் என பேச்சு நடைமுறையிலும் ஹெக்டேர் என்ற அளவீட்டு முறையிலும் குறிக்கப்படுகிறது. வீட்டு மனைகளைப் பொருத்த மட்டில் சதுரஅடிக் கணக்கிலும், சென்னை, கோவை, மதுரை போன்ற மாநகரங்களில் கிரவுண்டு என்ற அளவீட்டிலும் குறிப்பிடப் படுகிறது.
அளவை விளக்கம்
ஆங்கிலேயர்கள் இந்தியாவில் ஆட்சி நடத்தியபோது அவர்களின் அரசை நிர்வகிக்க வரி தேவைப்பட்டது .இந்தியா ஒரு விவசாய நாடு ஒவ்வொருவரும் அவர்களின் விவசாயப் பரப்புக்கு ஏற்றவாறு வரி நிர்ணயிக்க வேண்டியது அவசியமாகியது. ஆங்கிலேயர்களின் நேரடி ஆட்சிக்குட்பட்ட நிலப்பகுதியை அளவை செய்து அனைத்தையும் மெட்ரிக் முறைக்கு மாற்றினார்கள். குறிப்பாக, தமிழ்நாட்டில் அளவைப் பணி தொடங்க ஓர் பயிற்சிப் பள்ளியைத் தொடங்கினர், அதுவே இன்றுள்ள அண்ணா பல்கலைக்கழகத்தில் பொறியியல் பிரிவுள்ள முதன்மை கட்டிடமாகும். அங்கு நில அளவைப் பணிக்கு ஆட்களை தேர்வு செய்து பயிற்சி வழங்கினர். பயிற்சி பெற்றவர்களைக் கொண்டு 1902 முதல் 1910 வரை நிலவரிகளை வசூல் (LAND TAX-COLLECTOR) செய்வதற்கு ஏற்றாற் போல நில அளவை செய்யப்பட்டு நிலத்தீர்வை (நில வரி) நிர்ணயிக்கப்பட்ட அயன் மற்றும் இனாம் நிலங்களின் வருவாய்ப் பதிவுருக்களையும்,பதிவுகளையும்,பராமரிப்பு குறித்த தமிழ்நாடு நிஅளவை எல்லை குறித்த சட்டம் 1923,பிரிவு 8ன்படி இனாம்,நில உடமையாளரிடமுள்ள கைப்பற்று அயன்,தீர்வை விதிக்கப்பட்ட அல்லது விதிக்கப்படாத தரிசு,வனம்,மற்றும் புறம்போக்கு(பொதுப் பயன்பாட்டிற்காக ஒதுக்கப்பட்டது)ஆகிய முக்கியத் தலைப்புகளில் கிராம நிலையான பதிவேடுகளில் பதிவு செய்யப்பட்டிருக்கும்.ஒருபோகம் அல்லது இருபோகம் என நஞ்சை நிலங்களும்,புஞ்சை அல்லது மானாவாரி(சில மாவட்டங்களில்)இவைகளுக்கு தனித்தனியே தீர்வை(நிலவரி) விதிக்கப்பட்ட, நன்செய்,புன்செய் நிலங்களுக்கு ஏற்றவாறு புலங்கள்,(SURVEY FIELD) உட்பிரிவுகள் (SUB-DIVISION) என அமைத்து, அளவைப்பணி (MEASUREMENTS WORK) முடித்து நிலப்படங்கள் (FIELD MEASUREMENT BOOK)F.M.B  தயாரித்தனர். தொடர்ந்து வட்ட வரைபடம்(TALUK MAP) ,மாவட்ட வரைபடம்(DISTRICT MAP) தயாரித்து, இன்றைய நிலையில் ஏற்படும் ஒவ்வொரு மாற்றத்தையும் வரைபடங்களில் மாற்றம் செய்ய தமிழ்நாடு நில அளவைத்துறை ஒன்றை ஏற்படுத்தி இன்றளவில் ஆவணங்கள் பராமரிக்கப்படுகிறது.
டிராவர்ஸ் சர்வே
டிராவர்ஸ் சர்வே என்பது மிகப் பெரிய பரப்பளவு உள்ள,கிராமம்,வட்டம்,மாவட்டம் போன்றவற்றின் பரப்பைக் கணக்கிடும் போது பரப்புப் பிழைகள் அனுமதிக்கப்பட்ட அளவுக்குள் வராமல் பரப்புப் பிழை ஏற்படும் நேர்வுகளில்,பரப்புப்பிழை எங்கே ஏற்பட்டுள்ளது என்பதை கண்டறிய, சிறுச் சுற்றுப் (Minor Circuit) பகுதிகளாக அதாவது கண்டங்களாக பிரித்து கோண அளவைக் கருவி (Theodolite) கொண்டு, அளவை செய்து (Gale's Traverse Table) நீண்ட சதுர கணித முறைப்படி துள்ளியமாக பரப்பு கணித்து அனுமதிக்கப்பட்ட பரப்புப் பிழைகளுக்கு உட்பட்டு பரப்பு நிர்ணயம் செய்யப்படும். தமிழகத்தில் சங்கிலி (chain) மற்றும் நேர் கோணக்கட்டை(cross staff)கொண்டு அளவைப் பணி முடித்திருப்பதால்,ஒவ்வொரு நில அளவைப் புலங்களுக்கும் நிர்ணயிக்கப்பட்ட பரப்புகளின் கூட்டு மதிப்பும்,சிறுச் சுற்றுப் (Minor Circuit) பகுதிகளாக பிரித்து நிர்ணயிக்கப்பட்ட பரப்புகளின் கூட்டு மதிப்பும், அனுமதிக்கப்பட்ட பரப்புப் பிழைக்கு உட்பட்டுள்ளதா? என பரிசோதித்து ஏற்படும் அதிகப்படியான பரப்புப் பிழை எந்தப் பகுதி அதாவது கண்டத்தில் என இலகுவாக கண்டுபிடிக்க ஏதுவாக முறையில் அளவை செய்யப்படும் முறையே டிராவர்ஸ் சர்வே எனப்படும்.(ஆங்கிலம் Traverse Survey or Theodolite Method)
எளிய முக்கோண அளவை முறை
நில உடமையாளர்களின் அனுபவ எல்லைகளை அனுசரித்து, ஒவ்வொரு எல்லை வளைவுகளையும் ஒவ்வொரு முக்கோணமாக அமைத்து நில அளவைப் புலங்களாக(Survey Fields) அளவை செய்யப்படும் முறை எளிய முக்கோண அளவை முறை ஆகும்.(Simple Triangletion Method), இதில் ஒவ்வொரு வளைவுகளுக்கும் கற்கள் நடப்பட்டதால் பொருட்செலவு அதிகமாகவும்,வரைபடங்கள் தயாரிக்க நீண்டகாலமும் ஏற்பட்டது,துள்ளியமாக கணக்கீடும் செய்ய இயலவில்லை.
புங்கனூர் அளவை முறை
நில உடமையாளர்களின் அனுபவ எல்லைகளை அனுசரித்து, ஒவ்வொரு எல்லை வளைவுகளுக்கும் கற்கள் நடப்பட்டு உட்பிரிவுகளாக(Subdivisions) அமைத்து நில அளவைப் புலத்தின் ஏதாவது இரு முணைகளில் கற்கள் நடப்பட்டு இரு கற்களுக்கு இடைப்பட்ட கற்பனைக் கோட்டில் ஒவ்வொரு வளைவுகளுக்கும்(cross staff) மூலம் செங்குத்தளவு அளவை செய்யப்படும் முறை புங்கனூர்(Punganoor Method or Ray System)  அளவை முறை ஆகும். இதில் ஒவ்வொரு வளைவுகளுக்கும் கற்கள் நடப்பட்டதால் பொருட்செலவு அதிகமாகவும்,வரைபடங்கள் தயாரிக்க நீண்டகாலமும் ஏற்பட்டது,துள்ளியமாக கணக்கீடும் செய்ய இயலவில்லை.
பராமரிப்பு
நில உடைமையாளருடைய அனுபவ எல்லைகளின் (வரப்புகள்) படி அளவை முடிந்த பகுதிகள் முறையாக நில பதிவுருக்கள் (வரை படம்) தயாரிக்கப்பட்டு ஒவ்வொரு வருவாய் கிராம நிருவாக அலுவலர்கள் (அன்று கர்ணம்) வசம் ஒரு நகல், வட்ட (தாசில்தார்) நிர்வாகத்திடம் ஒரு நகல், மாவட்ட நிர்வாகத்திடம் (மாவட்ட வருவாய் அலுவலர்) ஒரு நகல், மைய நில அளவை அலுவலகத்தில் ஒரு நகலும், அளவை செய்த மூல ஆவணம் (ORIGINAL) மாநில நில அளவை ஆவணக் காப்பகத்திலும் பாதுகாக்கப்படுகிறது.
விளக்கிகள்
ஒவ்வொரு நில உடமையாளரின் நில எல்லைகளுக்குள் உள்ள விளக்கிகள் (கிணறு, குடிசை, சிறு கட்டடங்கள், வீடு, வண்டிப்பாதை போன்ற சின்னங்கள்) ஆகியவைகளை கிராம நிர்வாக அலுவலர் மூலமாக சமநபந்தப் பட்ட நில அளவரால் அளவீடு செய்து உரிய புலப்படத்தில் (Field Measurement Book) பதிவு செய்து, உரிய ஆவணங்களில் பதிவு செய்து வைக்க வேண்டும்.
புலப் படம்
புலப் படம் நில உடைமையாளருடைய அனுபவ எல்லைகளின் (வரப்புகள்) படி அளவை முடிந்த பகுதிகள் முறையாக நில பதிவுருக்கள் (வரை படம்) தயாரிக்கப்பட்டு வருவாய்த் துறையினரால் பராமரிக்கப்படும், நில (FIELD MEASUREMENT BOOK) வரைபடமாகும். இவ்வரைபடம் ஒவ்வொரு வருவாய் கிராமத்திலும் உள்ள நன்செய், புன்செய், தரிசு, சமீன் நிலங்கள், குடியிருப்புப் பகுதிகள் (நத்தம் சர்வே) என நில வகைப்பாட்டிற்குத் தகுந்தவாறும், கிராமத்தின் மொத்தப் பரப்பிற்கு ஏற்றவாறும் புல எண்கள் ஏற்படுத்தப் பட்டு  அளவைப் பணி முடித்து தயரிக்கப்படும் மாவட்ட வருவாய்த் துறை ஆவணமாகும்.
பட விளக்கம்
புலப் படத்தின் (படம்) மேல் பகுதியில் கருர்மாவட்டத்தின் பெயர்,சக்திவேல் கடவூர்வட்டத்தின் பெயர், வருவாய் வட்டத்தில் எந்த வரிசை எண், வருவாய் கிராமத்தின் பெயர், அந்த புல எண்ணின் மொத்தப் பரப்பு, படத்தின் கீழ் படம் எந்த அளவுத் திட்டத்தில் வரைவு செய்யப் பட்டுள்ளது, என்ற விபரம் குறிக்கப் பட்டிருக்கும். புல எண்ணின் பக்கப் புல எண்கள் எழுதப்பட்டு அடிக்கோடு இடப்பட்டிருக்கும். புலப்படத்தில் எத்தனை நில உடைமையாளர்கள் உள்ளார்களோ? அதற்கேற்றவாறு உட்பிரிவு எண்கள் குறிக்கப்பட்டிருக்கும்.
ஆதாரம்
பகுப்பு:நிலவியல் பகுப்பு:அளவை முறைகள் பகுப்பு:வருவாய் துறை ஆவணம்
கடவூர் வட்டம்
கடவூர் வட்டம்(இ) தரகம்பட்டி(Kadavur taluk) தமிழ்நாட்டின் கரூர் மாவட்டத்தின் ஆறு வருவாய் வட்டங்களில் ஒன்றாகும். கடவூர் வட்டம் கடவூர் மற்றும் மைலம்பட்டி என இரண்டு உள்வட்டங்களையும், 23 வருவாய் கிராமங்களையும் கொண்டுள்ளது. கடவூர் வட்டத்தின் வட்டாட்சியர் அலுவலகம் தரகம்பட்டியில் செயல்படுகிறது.
கடவூர் ஊராட்சி ஒன்றியம் முழுமையாகவும், கிருஷ்ணராயபுரம் ஊராட்சி ஒன்றியத்தின் சில பகுதிகளும் கடவூர் வருவாய் வட்டத்தில் உள்ளது. இவ்வட்டம் கரூர் மக்களவைத் தொகுதி மற்றும் பெரம்பலூர் மக்களவைத் தொகுதிகளில் அடங்கியுள்ளது.
மக்கள்தொகை பரம்பல்
471.85 சதுர கிலோ மீட்டர் பரப்பளவு கொண்ட கடவூர் வட்டத்தின் 2011ம் ஆண்டின் மக்கள்தொகை கணக்கெடுப்பின்படி மொத்த மக்கள்தொகை 1,09,810 ஆகும். அதில் ஆண்கள் 54,852 ஆகவும், பெண்கள் 54,958 ஆகவும் உள்ளனர். பாலின விகிதம் 1000 ஆண்களுக்கு 1002 பெண்கள் வீதம் உள்ளனர். எழுத்தறிவு 57.85% ஆகவுள்ளது. ஆறு வயதிற்குட்பட்டோரில் ஆண் குழந்தைகள் 6,130 ஆகவும், பெண்கள் 5,747 ஆக உள்ளனர்.
வெளி இணைப்புகள்
பகுப்பு:கரூர் மாவட்டம்
பகுப்பு:கரூர் மாவட்ட வட்டங்கள்
தூத்துக்குடி வைகுண்டபதி கோயில்
தூத்துக்குடி வைகுண்டபதி கோயில் தமிழ்நாட்டில் தூத்துக்குடி மாவட்டம், தூத்துக்குடி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் நான்காம் நூற்றாண்டைச் சேர்ந்தது.
கோயில் அமைப்பு
இக்கோயிலில் வைகுண்டபதி, ஸ்ரீதேவி, பூதேவி சன்னதிகளும், ஸ்ரீதேவி, பூதேவி, ஆண்டாள, ஆஞ்சநேயர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் பாஞ்சராத்திர முறைப்படி வழிபாடு நடக்கிறது. வைகாசி மாதம் வைகாசி திருவாழி முக்கிய திருவிழாவாக நடைபெறுகிறது. புரட்டாசி மாதம் கெருட சேவை திருவிழாவாக நடைபெறுகிறது.
மேற்கோள்கள்
பகுப்பு:தூத்துக்குடி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பாகபத் பெகெரா
பாகபத் பெகெரா (Bhagabat Behera) (1940-2002) என்பவர் ஒடிசாவைச் சேர்ந்த ஒரு இந்திய அரசியல்வாதி ஆவார். அவர் பிஜு பட்நாயக்கின் நெருங்கிய நண்பராக இருந்தார். மேலும், ஒடிசாவின் முன்னாள் அமைச்சராகவும், ஒடிசா மாநிலத்தில் நயாகட் சட்டமன்றத் தொகுதியில் இருந்து ஒடிசா சட்டமன்றத்திற்கு 5 முறை சட்டமன்ற உறுப்பினராகத் தேர்ந்தெடுக்கப்பட்டவர் ஆவார்.
ஆரம்பகால வாழ்க்கை மற்றும் கல்வி
பாகபத் பெஹெரா நாராயண் பெஹாராவில் உள்ள யாதவக் குடும்பத்தில் பிறந்தார். ஒடிசாவின் நாயகட்டின் பிருடா கிராம பஞ்சாயத்தில் பகவத் பெஹெராவின் குடும்பம் வாழ்ந்து வந்தார்கள். அவர் கட்டாக், ரேவன்ஷா பல்கலைக்கழகத்தில் பட்டம் பெற்றார். தொழில்முறை குத்துச்சண்டை வீரர் மற்றும் கலப்பின தற்காப்பு கலைகள் குறித்த வல்லுநர் ஆவார்.
மேற்கோள்கள்
பகுப்பு:ஒடிசா அரசியல்வாதிகள்
டிரைவர் 3
டிரைவர் 3(Driver 3) நிகழ்பட விளையாட்டு எக்ஸ் பாக்ஸ் மற்றும் பிளேஸ்டேசன் 2 ஆகிய இயந்திரங்களிற்காக ஆனி மாதம் 21, 2003 அன்று வட அமெரிக்காவில் வெளியிடப்பட்டது.
கதை
மியாமியின் காவல் துறையில் பணி புரியும் டானர் கொள்ளைக்கும்பல்களைப் பிடிக்கத்திட்டமிட்டு அந்தக் கும்பலுடனேயே கொள்ளைக்காரனாக நடிக்கும் டானர் பல வழிகளில் அவர்களுக்கு உதவி புரிகின்ற மாதிரி நடிக்கின்றார்.அதே சமயம் உதவியும் செய்கின்றார்.இவ்வாறு அவர் செய்யும் உதவிகளையே நாம் இந்நிகழ்பட விளையாட்டில் விளையாடுவது குறிப்பிடத்தக்கது.
பகுப்பு:நிகழ்பட ஆட்டங்கள் பகுப்பு:விண்டோஸ் விளையாட்டுக்கள்
Driver (Spieleserie)
ஈந்தூர் கிழான் தோயன்மாறன்
தோயன் மாறன் ஒரு வள்ளல். இவனது பெயர் ஈந்தூர் கிழான் தோயன் மாறன் என்றும், இரந்தூர் கிழான் கோயமான் என்றும் வெவ்வேறு சுவடிகளில் காணப்படுவதாக டாகடர் உ. வே. சா. புறநானூற்றுப் பதிப்பு குறிப்பிடுகிறது.
கோனாட்டு எறிச்சலூர் மாடலன் மதுரைக் குமரனார் இவனிடம் சென்று பரிசில் பெற்று மீண்டு வாழ்ந்தபோது தன்னை நாடி வந்த மற்றொரு புலவரை “நீயும் வம்மின்” என அழைத்துக்கொண்டு மீண்டும் இந்த மாறனிடம் பரிசில் பெறச் செல்வதாகப் பாடல் கூறுகிறது.
உடனே அவன் தன் உண்ணா மருங்குலைக் (வயிற்றைக்) கொல்லனிடம் காட்டி வேல் வடித்துத் தரும்படி வேண்டுவானாம்.
அந்த வேலைக்கொண்டு வேட்டையாடலாம். அரசனுக்கு உதவலாம். அரசன் தருவதைப் புலவர்க்கு வழங்கலாம். இவற்றில் ஏதாவது செய்து புலவர்க்கு உதவுவான் போலும்.
அடிக்குறிப்பு
பகுப்பு:தமிழ்நாட்டில் வாழ்ந்த வள்ளல்கள் பகுப்பு:சங்ககால அரசர்கள்
மார்வெல் எச்கியூ
மார்வெல் எச்கியூ என்பது ஸ்டார் இந்தியா நிறுவனதிற்கு சொந்தமான சிறுவர்களுக்கான பொழுதுபோக்கு கட்டணத் தொலைக்காட்சி சேவை ஆகும். இந்த அலைவரிசை சனவரி 20, 2019 ஆம் ஆண்டு முதல் மகாராட்டிரம் மாநிலத்தில் மும்பை நகரை தலைமையிடமாக கொண்டு தமிழ், தெலுங்கு, ஆங்கிலம் மற்றும் இந்தி போன்ற மொழிகளில் இயங்கி வருகின்றது.
இந்த தொலைக்காட்சியில் மார்வெல் மகிழ்கலை வழங்கும் நிகழ்ச்சிகள் மற்றும் திரைப்படங்கள் மற்றும் சில வாங்கிய நிகழ்ச்சிகளை ஒளிபரப்பு செய்துவருகிறது. இதன் பார்வையாளர்கள் இலக்கு 6 முதல் 17 வயதுக்குட்பட்ட குழந்தைகள் ஆவார். இது டிஸ்னி எக்ஸ்டிஎன்ற தொலைக்காட்சிக்கு பதிலாக தொடங்கப்பட்டது.
ஜிம் பார்க்ஸ் (இளையவர்)
ஜிம் பார்க்ஸ் (இளையவர்) (Jim Parks, Jr., 21 அக்டோபர் 1931 – 31 மே 2022), இங்கிலாந்து அணியின் துடுப்பாட்டக்காரர். இவர் 46 தேர்வுத் துடுப்பாட்டப் போட்டியிலும், 739 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1954 - 1968 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார். இத்தேர்வுப் போட்டிகளில் இவர் 1,962 ஓட்டங்களை எடுத்தார்.
உட்சுரப்பியல்
அகச்சுரப்பியல் அல்லது உட்சுரப்பியல் (Endocrinology)  உயிரியல், மருத்துவம் ஆகிய அறிவியல் புலங்களின் ஒரு கிளைப்பிரிவாகும். இது அகச்சுரப்பு மண்டலம், அதன் நோய்கள், அது சார்ந்த சிறப்புச் சுரப்புகள்(இயக்குநீர்கள் அல்லது இசைமங்கள்) ஆகியவற்றைப் படிக்கிறது. இது இயக்குநீர்களால் இயக்கப்படும் பல பின்வரும் உயிரியல் செயல்பாடுகளில் சிறப்புக் கவனம் செலுத்துகிறது: பரவல், வளர்ச்சி, வேறுபடுதல் ஆகிய வளர்ச்சி நிகழ்வுகள், வளர்சிதைமாற்ற உளவியல் அல்லது நடத்தைச் செயல்பாடுகள்,  மாந்த வளர்ச்சி(உயிரியல்), இழையச்(திசுச்) செயல்பாடு,  உறக்கம், செரிப்பு, மூச்சுயிர்ப்பு, கழிவு, மன உணர்வுநிலை, உடலியக்க இறுக்கம், பால்சுரப்பு, உடலின் இயக்கம், இனப்பெருக்கம், புலன் காட்சி. இதன் சிறப்புப் புலங்களாக நடத்தைசார் அகச்சுரப்பியலும்   ஒப்பீட்டு அகச்சுரப்பியலும் அமைகின்றன.
அகச் சுரப்பு மண்டலம் பல சுரப்பிகளைக் கொண்டுள்ளது. இந்தச் சுரப்பிகள் உடலின் பல்வேறு பகுதிகளில் உள்ளன. இவை சுரப்பை (இயக்குநீரை) நாளங்கள் வழியாக அல்லாமல் நேரடியாகக் குருதியோட்டத்தில் சுரக்கின்றன. எனவே, அகச்சுரப்பிகள் நாள்மில்லாச் சுரப்பிகள் எனப்படுகின்றன. இயக்குநீர்கள் அல்லது இயக்குமங்கள் அல்லது இசைமங்கள் பல்வேறுபட்ட செயல்களையும் செயல்முறைமைகளையும் கொண்டுள்ளன; ஒரு இயக்குமமே பல்வேறு இலக்கு உறுப்புகளில் பல விளைவுகளைப் பெற்றிருக்கலாம்;, எதிர்நிலையாக  ஓர் இலக்கு உறுப்பு ஒன்றுக்கும் மேற்பட்ட இயக்குமங்களால் தாக்கமுறலாம்.
அகச்சுரப்பு மண்டலம்
அகச்சுரப்பியல் மாந்த உடலின் அகச்சுரப்பு மண்டலத்தைப் படிக்கும் அறிவியல் புலமாகும். இது இயக்குமங்களைச் சுரக்கு மண்டலமாகும்மியக்குமங்கள் உடலின் பல்வேறு உறுப்புகளின் செயல்பாடுகளை கட்டுப்படுத்தும் வேதிமங்களாகும். எடுத்துகாட்டாக, கேடயச் சுரப்பி இயக்குமம், வளர்ச்சி இயக்குமம்,  கணையச் சுரப்பு இயக்குமம் (insulin) என்பவற்றைக் கூறலாம். அகச்சுரப்பு மண்டலம் பலவகை பின்னூட்ட இயங்கமைப்புகளைக் கொண்டுள்ளது கேடயச்சுரப்பு தூண்டும் ஓர் இயக்குமம் மற்றொரு துணைஇயக்குமமாகிய கேடயச் சுரப்பு இயக்குமத்தின் செயல்பாட்டை அல்லது சுரப்பைக் கட்டுப்படுத்தும். துணை இயக்குமச் சுரப்பு மிகவும் கூடுதலாக இருந்தால், இது எதிர்மறைப் பின்னூட்டத்தை முதன்மை இயக்குமத்துக்குத் தந்து, சுரப்புச் சமனிலையைப் பேணும்.
இயக்குமங்கள் இலக்கு உறுப்பில் குறிப்பிட்ட ஏற்பிகளுக்கு ஏற்ப தகவமைந்து செயல்படுகிறது. பவ்லியூ குறிப்புகளின் படி ஓர் ஏற்பி குறைந்தது பின்வரும் இரண்டு அடிப்படை பகுதிக்கூறுகளைக் கொண்டிருக்கிறது:
இந்த இரண்டு பகுதிகளுக்கு இடையில் மாற்று உருமாற்றத்தைத் தூண்டும்  இயக்குமக் கட்டமைப்பு நிகழும் "குறுக்குக் கடத்துகை இயங்கமைப்பு"  ஒன்றும்  இருக்கிறது. இவை வரிசை முறையில் தகுந்த எதிர்வினையைச் செய்கின்றன.
அமைன்கள்
நார் எபிநெப்பிரைன், எபிநெப்பிரைன், டோப்போமைன் (கேட்டெகொலாமைன்கள்) போன்ற அமைன்கள் டைரோசைன் எனும் ஒற்றை அமினோஅமிலத்தில் இருந்து பெறப்பட்டவை. 3,5,3’-triiodothyronine (T3) and 3,5,3’,5’-tetraiodothyronine (thyroxine, T4) போன்ற கேடயச்சுரப்பி இயக்குமங்களும் மேற்கூறிய வகையின் உட்கணமேவ் ஏனெனில் இவையும் இரண்டு அயோடினேற்ற டைரோசைன் அமினோஅமில் எச்சங்களில் இருந்தே பெறப்பட்டவையாகும்.
பெப்டைடும் புரதமும்
பெப்டைடு இயக்குமங்களும் புரத இயக்குமங்களும் மூன்றிலிருந்து(தைரோட்டிரோப்பின் இயக்கும வகை) 200 (போலிக்கிள் தூண்டலால் விடுவிப்பு இயக்கும வகை) வரையிலான அமினோஅமில எச்சங்களில் இருந்தே பெற்ற இயக்குமங்களைக் கொண்டுள்ளன. இவர்றின் மூலக்கூற்றுப் பொருண்மை(நிறை) மோல் ஒன்றுக்கு 31,000 கிராம்கள் அமையும் அளவுக்குப் பெரியனவாக உள்ளன. கணையத்தில் இன்சுலினும் வயிற்றில் கிரெலினும் கொழுப்புக்கலங்களில் லெப்ட்டினும் சுரத்தல் போல, அடிமூளைச்(பிட்டியூட்டரை) சுரப்பியில் சுரக்கும் அனைத்து இயக்குமங்களும் பெப்டைடு இயக்குமங்கள் ஆகும்.
பருவகம்
பருவக இயக்குமங்கள் அவற்றின் தாய்ச்சேர்மமான கொழுப்பில் இருந்து மாற்றப்பட்டவையாகும். பாலூட்டிகளின் பருவக இயக்குமங்கள் இவை பிணையும் ஏற்பிகளைச் சார்ந்து பின்வரும் ஐந்து குழுக்களாகப் பிரிக்கப்படுகின்றன: குளூக்கோக்காட்டிகாய்டுகள், கனிமக்காட்டிகாய்டுகள், ஆந்திரோஜென்கள், எசுத்திரோஜன்கள், புரோஜெசுட்டோஜென்கள். கால்சிட்டிரியால் போன்ற சில உயிர்ச்சத்து டி வடிவங்கள், பருவகத்தை ஒத்தவையாகும். இவை சற்றொப்ப அமைந்த ஏற்பிகளோடு பிணைகின்றன; ஆனால், இவற்றில் உண்மைப் பருவகத்தின் சிறப்பு வலயக் கட்டமைப்பு அமையாது.
தொழில்முறை அகச்சுரப்பியல்
மூளை, நுரையீரல், இதயம், குடல், தோல், சிறுநீரகம் ஆகிய ஒவ்வொரு உறுப்பும் இயக்குமத்தைச் சுரந்து, அதற்குத் துலங்கினாலும்  அகச்சுரப்பியல், அகச்சுரப்பு உறுப்புகளை அதாவது இயக்குமத்தைச் சுரத்தலையே முதன்மைப் பணியாகக் கொண்டுள்ள உறுப்புகளிலேயே  தன் சிறப்புக் கவனத்தைக் குவிக்கிறது. இவற்றில் அடிமூளைச்சுரப்பி, கேடயச்சுரப்பி,  அண்ணீரகங்கள், சூல்சுரப்பிகள், விரைகள்,  கணையம் ஆகியன உள்ளடங்கும். அகச்சுரப்பியல் வல்லுனர் என்பவர்   நீரிழிவு, அதிதைராய்டியம், மேலும் பிற அகச்சுரப்பியல் கோளாறுகளையும் நோய்களையும் தீர்ப்பதில் சிறப்புப் புலமை பெற்ற மருத்துவர் ஆவார்.
பணி
அகச்சுரப்பியல் மருத்துவச் சிறப்புத் துறையில் அகல்விரிவான பல்வகை நோய் அறிகுறிகளையும் மாற்றங்களையும் ஒன்று அல்லது அதற்கும் மேற்பட்ட இயக்குமங்களின் மிகை/குறையால் ஏற்படும் கோளாறுகளின் நீண்ட கால அளவிலான மேலாண்மையும் உள்ளடங்கும்.
மற்ற மருத்துவச் சிறப்புப் புலஙளைவிட டாகச்சுரப்பு நோய்களை அறியவும் தீர்க்கவும் பேறளவில் ஆய்வக ஓர்வுகளளுதவுகின்றன. பல நோய்கள் கிளர்த்தல்/தூண்டுதல் அல்லது தடுத்தல்/அடக்குதல் ஓர்வுகளால் ஆய்வு செய்யப்படுகின்றன. இதற்கு அகச்சுரப்பு உறுப்புச் செயல்பாட்டை அறிய கிளர்த்தல் பொருள் உடலுக்குள் குருதிவழியாகச் செலுத்தப்ப்படுகிறது. பிறகு, குருதியின் பதக்கூற்றை எடுத்து குறிப்பிட்ட இயக்குமத்திலோ வளர்சிதைபொருளிலோ ஏற்பட்ட மாற்றங்களை மதிப்பிடலாம். ஓர் அகச்சுரப்பியலாளருக்கு மருத்துவ வேதியியலிலும் உயிர்வேதியியலிலும் ஆழ்ந்த அகன்ற அறிவு, ஆய்வுகளில் அவற்றின் பயன்களையும் வரம்புகளையும் புரிந்து செயல்படத் தேவையாகிறது.
அகச்சுரப்பியல் நடைமுறையின் இரண்டாவது இன்றியமையாத கூறுபாடு உடல்மாற்றத்தையும் நோயையும் பிரித்துணர்வதாகும். உடல் வளர்ச்சியும் இயல்புக்கு மாறான ஓர்வு முடிவுகளும் பற்றிய மாறுபட்ட பானிகளை அவை நோய் சார்ந்தனவா அல்லனவா என மதிப்பீடு அறிதல் வேண்டும்.மகச்சுரப்பு உறுப்புகளின் நோயறியும் படிமமாக்கம் தற்செயலான மாற்றம் சார்ந்த கூறுபாடுகளை வெளிப்படுத்தலாம். இவை நோயைக் காட்டுகிறதா இல்லையா என அறிதல் வேண்டும்.
அகச்சுரப்பியல் துறையில் நோயைக் கவனிப்பது போலவே நோயாளியையும் கவனித்தல் வேண்டும். பெரும்பாலான அகச்சுரப்பியல் நோய்கள் நாட்பாடனவாக் அமைந்து, வாழ்நாள் முழுவதுமான கவனிப்பைக் கோரிநிற்கிறது. சில பொதுவான அகச்சுரப்பியல் நோய்களாக, நீரிழிவு, அதிதைராய்டியம்,  வளர்சிதைமாற்ற நோய்த்தொகை ஆகியன் அமைகின்றன. நீரிழிவு, எடைமிகைமை, இன்னும் பிற நாட்பட்ட நோய்களைக் கவனிப்பதற்கு, தனியரை ஆளளவிலும் சமூக அளவிலும் புரிந்துக் கொள்வதோடு, உடல்சார் மூலக்கூற்று மட்ட்டத்திலும் அறிந்துகொள்ளவேண்டியுள்ளது; மருத்துவர்-நோயாளி உறவும் மருத்துவச் செயல்பாட்டில் இன்றியமையாதது ஆகிறது.
நோயாளிகளுக்கு மருத்தவப்பணி செய்வதோடு, அகச்சுரப்பியல் வல்லுனர்கள் மருத்துவமனை அறிவியல் மருத்துவ ஆராய்ச்சி, கல்விபயிற்றுதல், மருத்துவமனை மேலாண்மை ஆகிய பயில்வுகளிலும் ஈடுபடுகின்றனர்.
பயிற்சி
அகச்சுரப்பியல் வல்லுனர்கள் அக மருத்துவம் அல்லது குழந்தை மருத்துவத்தில் சிறப்புப் பயிற்சி பெருகின்றன. இனப்பெருக்க அகச்சுரப்பியலாளர்கள் முதன்மையாகக் கருவுறுதலிலும் மாதவிடாய் நிகழ்விலும் பயிற்சி பெருமுன் மகப்பேரியலில் பயிற்சி பெறுகின்றனர். பெரும்பாலானோர் அக மருத்துவர், குழந்தை மருத்துவர், மகப்பேறு மருத்துவர் சில ஆண்டுகளுக்குப் பயிற்சி பெறுவர். இச்சிறப்புப் பயிற்சி களநிலைமைகளைப் பொறுத்தது. ஐக்கிய அமெரிக்காவிலும் கனடாவிலும், மருத்துவப் படிப்பிற்குப் பிறகான அக மருத்துவம், குழந்தை மருத்துவம், மகப்பேறு மருத்துவம் சார்ந்த வாரியச் ச்சான்றிதழுக்கான பயிற்சி உறைவிடப் பயிற்சி எனப்படுகிறது. மேலும் கூடுதலான அகவைமுதிர்ந்தோர், குழந்தை, இனப்பெருக்க அகச்சுரப்பியலுக்கான சிறப்புப் பயிற்சி ஆய்வுப் பயிற்சி எனப்படுகிறது. இவ்வாறு, ஒரு வட அமெரிக்க அகச்சுரப்பியல் வகைமைப் பயிற்சி 4 ஆண்டுகள் கல்லூரியிலும் 4 ஆண்டுகள் மருத்துவப் பள்ளியிலும் 2 ஆண்டுகள் உறைவிடப் பள்ளியிலும் 2 ஆண்டுகள் ஆய்வகப் பள்ளியிலும்  அமைகிறது. ஐக்கிய அமெரிக்காவில், அகவைமுதிர்ந்தோர் அகச்சுரப்பியலாளர்கள் அமெரிக்க அகமருத்துவ வாரியச் (ABIM) சான்றிதழைப் பெறுவர் அல்லது அகச்சுரப்பியல், நீரிழிவு, வளர்ச் சிதை மாற்றம் சார்ந்த அமெரிக்க அகமருத்துவ என்புநோய் வாரியச்  (AOBIM) சான்றிதழைப் பெறுவர்.
நோய்கள்
அகச்சுரப்பியல் அகச்சுரப்பு மன்டல நோய்களையும் ஆய்கிறது. மிகவும் குறைவாகவோஅல்லது மிகவும் கூடுதலாகவோ இயக்குமம் சுரத்தல்,  இயக்குமத்தின் மிகவும் குறைந்த அல்லது மிகவும் கூடுதலான செயல்பாடு, இயக்குமம் பெருவதில் உள்ள சிக்கல்கள் ஆகியவை அகச்சுரப்பு மண்டல நோய்களை உருவாக்குகின்றன.
நோயாளிகள் கல்வி
உட்சுரப்பியலில் பல நோய்களும் நோய் சார்ந்த கட்டுத்தளைகளும் உள்ளடங்கியிருப்பதால் பல நிறுவனங்கள் நோயாளிகளுக்கும் பொது மக்களுக்கும் இந்நோய்கள சார்ந்த அறிவுறைகளைக் கற்பிக்கின்றன. அகச்சுரப்பியல் கழகத்தின் ஓர் உறுப்பான இயக்குநீர் அறக்கட்டளை மக்கள் கல்விக்கான நிறுவனமாகச் செயல்படுகிறது. அமெரிக்க நீரிழிவு நோய்க் கழகம், தேசிய எலும்புப்புரை அறக்கட்டளை, மாந்த வளர்ச்சி அறக்கட்டளை, அமெரிக்க மாதவிடாய் அறக்கட்டளை, அமெரிக்கத் தைராய்டு அறக்கட்டளை ஆகிய நிறுவனங்கள்,  ஒன்று அல்லது அதற்கும் மேற்பட்ட அகச்சுரப்பு நோய்கள் அல்லது கோலாறுகள் சார்ந்த நிலைமைகளில் கவனம் செலுத்தும் கல்விசார் அமைப்புகள் ஆகும்.
தொழில்முறை கழகங்களும் நிறுவனங்களும்
அகச்சுரப்பியல் பல நோயகளையும் அதற்கான கட்டுத்தளைகளையும் கொண்டிருப்பதால், பொதுமக்கலுக்கும் நோயாளிகளுக்கும் கல்விதரும் பல நிறுவனங்கள் உள்ளன. அகச்சுரப்பியல் கழகத்தின் இயக்குநீர் அறக்கட்டளை பொதுமக்களுக்கு அனைத்து அகச்சுரப்பியல் கட்டுத்தளைகளைச் சார்ந்த தகவல்களைப் பற்றிய கல்வியை நல்குகிறது. அகச்சுரப்பியல் கட்டுத்தளைகளைச் சார்ந்த ஒன்றோ அல்லது அதற்கு மேற்பட்ட நோய்களில் கவனம் செலுத்தும் பிற நிறுவனங்களாக, அமெரிக்க நீரிழிவுக் கழகம், மாந்த வளர்ச்சி  அறக்கட்டளை, அமெரிக்க மாதவிடாய்  அறக்கட்டளை, அமெரிக்கத் தைராய்டு அறக்கட்டளை ஆகியன அமைகின்றன.
வட அமெரிக்காவில் முதன்மையான தொழில்முறை அகச்சுரப்பியலாளர் நிறுவனங்களாக, அகச்சுரப்பியல் கழகம், அமெரிக்க மருத்துவமனைசார் அகச்சுரப்பியலாளர் கழகம்(AACE)  அமெரிக்க நீரிழிவுக் கழகம்,  இலாவுசன் வில்கின்சு குழந்தை மருத்துவக் கழகம்,  அமெரிக்கத் தைராய்டுக் கழகம் ஆகியன அமைகின்றன.
ஐரோப்பாவில், ஐரோப்பிய அகச்சுரப்பியல் கழகம் (ESE), the ஐரோப்பிய குழந்தை அகச்சுரப்பியல் கழகம் (ESPE) ஆகியன முறையே அகவைமுதிர்ந்தோர், குழந்தைகளுக்கான தொழில்முறை அகச்சுரப்பியல் புலங்களுக்கான முதன்மை நிறுவனங்களாக   உள்ளன. ஐக்கிய அரசில், அகச்சுரப்பியல் கழகம் பிரித்தானியக் குழந்தை அகச்சுரப்பியல், நீரிழிவுக் கழகம் ஆகியன முதன்மை தொழில்முறை நிறுவனங்களாக அமைந்துள்ளன.
ஐரோப்பியக் குழந்தை அகச்சுரப்பியல் கழகம் குழந்தை அகச்சுரப்பியலுக்குப் பாடுபடும் மிகப்பெரிய பன்னாட்டு தொழில்முறை நிறுவனமாகும். உலகளவில் இதையொத்த பல கழகங்கள் உள்ளன.
வரலாறு
பிரீமனும் அவர்து குழுவும் முன்வைக்கும் கூற்றின்படி, தொடக்கநிலை உடற்கூற்றியலாளர்கள் பெரும்பாலாமிழையங்கலையும்(திசுக்களையும்) அகச்சுரப்பியல் சுரப்பிகளையும் இனங்கண்டுள்ளனர். உயிரியல் செயல்பாடுகளையும் நோய்களையும் புரிந்துகொள்ள, கூடுதலான தாதுநீர் அணுகுமுறை பண்டைய கிரேக்க, உரோமச் சிந்தனையாளராகிய அரிசுட்டாட்டில், இப்போக்கிரட்டிசு, இலியூக்கிரெட்டியசு அவுலசு கார்னீலியசு செல்சசு, காலென் ஆகியவர்களால் பரிந்துரைக்கப்பட்டுள்ளது. இந்தக் கோட்பாடுகள் 19 ஆம் நுற்றாண்டில் நோய்களுக்கான குறுமிக் கோட்பாடு, உடலியக்கவியல், நோய்க்கான உறுப்புசார் நோயியல் உருவாகும் வரையில் ஆளுமை செலுத்தியுள்ளன.
இடைக்காலப் பாரசீகத்தில் அவிசென்னா (Avicenna) (980-1037) மருத்துவ வரன்முறைகள்(1025) எனும் நீரிழிவு நோய் குறித்து விளக்கியுள்ளார். அதில் அவர் "நீரிழிவு நோயாளிகளில் இயல்பற்ற சாப்பாட்டு விருப்பம், பாலியல் செயல்பாடுகளில் குழப்பம் ஆகியவற்றை விவரித்திருந்தார். மேலும் அவர் நீரிழிவு நோயாளியின் சிறுநீரில் சர்க்கரை இருப்பதையும் ஆவணப்படுத்தியிருந்தார்." காப்பதோசியா நகரத்து அரித்தேயசு போல அவருக்கு முன்பேயே அவிசென்னா முதன்மை, இரண்டாம் நிலை நீரிழிவு நோயை அடையாளம் கண்டார். மேலும் அவர் நீரிழிவு இழைய அழுகலையும் விவரித்திருந்தார். மேலும் லூபின், ட்ரைகோனெல்லா (ஃபெனுக்ரீக்), ஜெடோரி விதை ஆகியவற்றின் கலவையைக் கொண்டு நீரிழிவு நோய்க்கு மருத்துவம் செய்தார். அது சர்க்கரையின் வெளியேற்றத்தைக் கணிசமான அளவில் குறைத்தது. இம்மூறை இன்றைய உலகிலும் பரிந்துரைக்கப்படுகிறது. மேலும் அவிசென்னா "முதன் முதலில் வெற்று நீரிழிவு குறித்து மிகவும் துல்லியமாக விவரித்திருக்கிறார்". எனினும் பின்னர் யோகான் பீட்டர் பிராங்கு (Johann Peter Frank) (1745-1821) முதன் முதலில் நீரிழிவு நோய், வெற்று நீரிழிவு நோய்க்குக்கு இடையே உள்ள வேறுபாட்டைக் கண்டறிந்தார்.
1902 ஆம் ஆண்டில் பேலிசும் சுட்டார்லிங்கும் மேற்கொண்ட சோதனையில் முன்சிறுகுடலினுள் அமிலத்தினைச் சொட்டு சொட்டாக விடும் போது கணையம் சுரக்கத் தொடங்குவதைக் கண்டனர். அப்போது இந்த இரண்டுக்கும் இடையில் அனைத்து நரம்பு இணைப்புகளையும் கூட நீக்கிவிட்டாலும் கணையச் சுரப்பு தொடர்வதைக் கண்டனர். தொண்டைக் குருதிச் சிரையில் நடுச்சிறுகுடல் மென்படலக் கோழையில் இருந்து பிரித்தெடுத்த சாரத்தைச் செலுத்திய போதும் இதே போன்ற வினை நிகழ்ந்தது. அதில் மென்படலக் கோழையின் சில காரணிகள் வினைபுரிவது வெளிப்பட்டது. அவர்கள் இந்த பொருளுக்கு "சுரப்புமம்" என்று பெயரிட்டனர். மேலும் இதே போலச் செயல்படும் வேதிமங்களை இயக்குநீர் எனவும் பெயரிட்டு அழைத்தனர்.
1889 ஆம் ஆண்டில் வான் மெரிங்கும்(Von Mering) மெங்கோவுசுகியும் (Minkowski)  கணையம் அறுவை வழி நீக்கப்பட்டால் நீரிழிவு நோய்க்கான அறிகுறிகள் ஏற்பட்டு இரத்த சர்க்கரை அளவு அதிகரித்து அதனைத் தொடர்ந்து புலன்மரத்தல் நிலையும் பின்னர் சாவும் நேர்வதைக் கண்டனர். 1922 ஆம் ஆண்டில் பேண்டிங்கும் (Banting) பெசுட்டும் (Best) கணையங்களை ஓரியல்புப் படுத்திக்  கொணர்ந்த கரைசலை உட்செலுத்துதல் வழியாக இந்நிகழ்வு எதிர்த்திரும்புதலைக் கண்டனர். இயக்குநீரான இன்சுலின் 1953 ஆம் ஆண்டு ஃபிரெடரிக் சாங்கரால் (Frederick Sanger) கண்டுபிடிக்கப்பட்டது. நரம்பு இயக்குமங்கள் 1921 ஆம் ஆண்டில் முதன் முதலில்  ஆட்டோ உலோயவியால்  கண்டறியப்பட்டது. அவர் தவளையின் இதயத்தை (அதன் மூளை நரம்பு இணைப்புடன் சேர்த்து) உப்புக்கரைசலில் விட்டுவைத்தார். அந்தக் கரைசலைப் பின்னர் மூளை நரம்பு இணைக்கப்படாத இரண்டாவது இதயத்துக்குப் பயன்படுத்தினார். முதல் இதயத்தின் மூளை நரம்பு தூண்டப்பட்டால் இரண்டு இதயங்களிலும் தசை ஊட்டத் துடிப்பு வீச்சும்,  காலமாறும் துடிப்பு வீதமும் ஆகிய செயல்பாடுகள்  காணப்பட்டன. இரண்டு இதயங்களிலும் ஒருங்கே மூளை நரம்பு தூண்டப்பட்டபோது இச்செயல்கள் ஏற்படவில்லை. மூளை நரம்பு உப்புக் கரைசலில் சில செயல்தடுப்புப் பொருட்களைக் கொண்டிருந்துள்ளது. இந்த விளைவை இதய மூளை நரம்புத் தூண்டலைத் தடுக்கும் இயல்புள்ள அத்திரோபீனைப் பயன்படுத்தியும் தடுக்க முடிந்தது. மூளை நரம்பின் மூலமாக ஏதோ ஒரு வேதிப்பொருள் சுரந்து அது இதயத்தைக் கட்டுறுத்துவது தெளிவாக தெரிந்தது. இந்த தசை ஊட்ட, காலமாற்ற விளைவுகளுக்குக் காரணமான இந்த மூளை நரம்பு சுரந்த பொருள்கள் பின்னர் அசெட்டைல்கோலைனும்  நார் எப்பிநெப்ரினுமே எனக் கண்டறியப்பட்டன. உலோயவி அவரது இந்தக் கண்டுபிடிப்புக்காக நோபல் பரிசை வென்றார்.
அகச்சுரப்பியலின் அண்மையப் பணி இயக்குமங்களின் விளைவுகளைத் தொடங்கிவைக்கும் மூலக்கூறு இயங்கமைப்புகளைக் கண்டறிவதில் கவனம் குவிக்கிறது. இவ்வகைப் பணியின் முதல் எடுத்துக்காட்டாக, 1962 ஆம் ஆண்டு  இயர்ள் சதர்லாந்தால் (Earl Sutherland) மேற்கொள்ளப்பட்டஆய்வு அமைந்தது. சதர்லாந்து இயக்குமங்கள் தம் நடவடிக்கையை உயிர்க்கலத்தின் உள்ளிருந்து செய்கின்றனவா அல்லது அவற்றின் புறத்தே இருந்து  செய்கின்றனவா என்ற ஆராய்ச்சியை மேற்கொண்டார். கல்லீரலில் கிளைகோஜனை பாசுவரநொதியின் செயலூக்கத்தால் குளுக்கோசாக மாற்றும் நார் எப்பி நெப்ரின் மீது ஆய்வு இவரது ஆய்வு அமைந்தது. இவர் கல்லீரலை மென்படல வடிப்பு, கரையத்தக்க வடிப்பு (பாசுவரநொதி கரையத்தக்கது) ஆகியவற்றால் ஓரியல்புப்படுத்தி,  மென்படல வடிப்பில் நார் எப்பி நெப்ரினைக் கலந்து. பிறகு அதன்வழி கிடைக்கும் கரைபொருட்களின் சாரத்தினை எடுத்து அதனை முதலாவது கரையத்தக்க வடிப்பில்   இட்டார். இந்த ஆய்வால், பாசுவரநொதியைச் செயலூக்கப்படுத்திய நார் எப்பி நெப்ரினின் இலக்கு, ஏற்பியின் உயிர்க்கல மென்படலத்தில் இருப்பதையும்  உயிர்க்கலத்தினுள் அல்ல என்பதையும் கண்டறிந்தார். அவர் பின்னர் அந்த வேதிச் சேர்மம் சுழற்சிவகை AMP (cAMP) எனக் கண்டறிந்தார். மேலும் இவரது கண்டுபிடிப்பு  துணைத் தூதுச் செயலூக்கக்  கருத்துருவுக்கான வழித்தடத்தை உருவாக்கியது. உலோயவி போன்றே இவரும் அகச்சுரப்பியலில் தனது சிறப்புப் பணிகளுக்காக நோபல் பரிசினை வென்றார்.
நிறுவனங்கள்
பகுப்பு:அகச்சுரப்பித் தொகுதி
திலன் துசாரா
திலன் துசாரா மிராண்டோ (Thilan Thushara Mirando, பிறப்பு: மார்ச்சு 1. 1981), இலங்கை துடுப்பாட்ட அணியின் பந்து வீச்சாளர். இவர் இதுவரை 10 தேர்வுத் துடுப்பாட்டப் போட்டிகளிலும், 38 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் காலி பலப்பிட்டியைப் பிறப்பிடமாகக் கொண்டவர். தற்போது சென்னை சூப்பர் கிங்ஸ் அணிக்காக விளையாடி வருகின்றார்.
பகுப்பு:இலங்கைத் துடுப்பாட்டக்காரர்கள் பகுப்பு:1981 பிறப்புகள் பகுப்பு:வாழும் நபர்கள்
தமிழ் நூல் விபர அட்டவணை (1867 - 1957)
தமிழ் நூல் விபர அட்டவணை என்பது 1867 இருந்து 1957 வரையான காலப் பகுதியில் வெளிவந்த தமிழ் நூல்பட்டியலை திரட்டுவதற்காக தமிழ்நாட்டு அரசின் தமிழ் வளர்ச்சி ஆராய்ச்சி மன்றத்தால் முன்னெடுக்கப்பட்ட திட்டம் ஆகும். இந்தத் திட்டம் 1960 செப்டம்பரில் தொடங்கப்பட்டது. அ.ச.ஞான-சம்பந்தன், புலவர் மு.சண்முகம்பிள்ளை போன்ற தமிழ் அறிஞர்களால் இது முன்னெடுக்கப்பட்டது. 1987 வரையில் இந்த திட்டத்தின் வழியாக 1935 வரையில் வெளியான தமிழ் நூல்கள் பற்றி ஏழு தொகுதி நூற் பட்டியல்கள் வெளியிடப்பட்டுள்ளன.
வெளி இணைப்புகள்
பகுப்பு:தமிழ் நூற்பட்டியல்கள் பகுப்பு:19 ஆம் நூற்றாண்டுத் தமிழ் நூல்கள்
ஐஆர்என்எஸ்எஸ்-1எச்
ஐஆர்என்எஸ்எஸ்-1எச் (IRNSS-1H) இந்தியப் பகுதிக்கான இடஞ்சுட்டி செயற்கைக்கோள் அமைப்புத் (IRNSS) தொடர் செயற்கைக்கோள் வரிசையில் எட்டாவது செயற்கைக்கோள் ஆகும்.
இதற்கு முந்தைய ஏழு செயற்கைகோள்கள்: இந்தியப் பகுதிக்கான இடஞ்சுட்டி செயற்கைக்கோள் அமைப்பு-1ஏ, இந்தியப் பகுதிக்கான இடஞ்சுட்டி செயற்கைக்கோள் அமைப்பு-1பி, இந்தியப் பகுதிக்கான இடஞ்சுட்டி செயற்கைக்கோள் அமைப்பு-1சி, இந்தியப் பகுதிக்கான இடஞ்சுட்டி செயற்கைக்கோள் அமைப்பு-1டி, இந்தியப் பகுதிக்கான இடஞ்சுட்டி செயற்கைக்கோள் அமைப்பு-1இ, இந்தியப் பகுதிக்கான இடஞ்சுட்டி செயற்கைக்கோள் அமைப்பு-1எஃப் மற்றும் இந்தியப் பகுதிக்கான இடஞ்சுட்டி செயற்கைக்கோள் அமைப்பு-1ஜி.
ஐஆர்என்எஸ்எஸ்-1எச், இந்தத் தொடரின் கல இயக்க கடைசி ஏவூர்தி ஆகும். இந்த செயற்கைக்கோளானது புவி ஒத்தியக்கப்பாதையில் நிலைநிறுத்தப்பட இருந்தது. இந்த செயற்கைக்கோளானது, பி.எஸ்.எல்.வி.சி- 39 ராக்கெட் மூலம் திட்டமிட்டபடி ஆந்திர மாநிலம், ஸ்ரீஹரிகோட்டாவில் உள்ள, சதீஷ் தவான் விண்வெளி ஆராய்ச்சி மையத்தில் உள்ள இரண்டாவது ஏவுதளத்தில் இருந்து ஆகத்து 31 ஆம் தேதி செலுத்தத் திட்டமிடப்பட்டிருந்தது. ஆனால் இம்முயற்சி தோல்வியடைந்தது
இது குறித்து இந்திய விண்வெளி ஆராய்ச்சி நிறுவனத் தலைவர் கிரண்குமார் செய்தியாளர்களுக்கு பேட்டியளித்த போது, செயற்கைக்கோளுக்குப் பாதுகாப்பாக வைக்கப்பட்டிருந்த வெப்பத்தடுப்பு அமைப்பு சரியாகப் பிரியாததால் விண்ணில் செலுத்தப்பட்ட செயற்கைக்கோள் தோல்வி அடைந்ததாக தெரிவித்துள்ளார். மேலும், ஏவூர்தியின் நான்கு நிலைகளில் 3 நிலைகள் நன்கு செயல்பட்டதாகவும். 4-வது நிலையில் வெப்பத்தடுப்பு அமைப்பு சரியாகப் பிரியாததால் செயற்கைக்கோள் நிலை நிறுத்துவதிலும், தொழில் நுட்ப கோளாறு காரணமாகவும் தோல்வி அடைந்ததாகவும், இதனால் திட்டமிட்டபடி 19 நிமிடத்தில் செயற்கைக்கோளை நிலைநிறுத்த முடியாமல் போய்விட்டதாகவும் தெரிவிக்கப்பட்டுள்ளது. தோல்விக்கான காரணங்கள் ஆராயப்பட்டு வருவதாகவும் தெரிவிக்கப்பட்டுள்ளது.
மேற்கோள்கள்
பகுப்பு:2017 இல் இந்தியா பகுப்பு:ஐ.ஆர்.என்.எஸ்.எஸ் வகை செயற்கைக்கோள்கள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பண்டைய எகிப்திய வம்சங்களின் காலவரிசை
பண்டைய எகிப்திய வம்சங்களின் காலவரிசையை ஜேம்ஸ் ஹென்றி மற்றும் இயான் ஷா எனும் எகிப்தியவியல் அறிஞர்களால் 1906 மற்றும் 2000-ஆம் ஆண்டுகளில் தொல்லியல் அகழாய்வுகளின் படி கணிக்கப்பட்டது. இவ்விரு அறிஞர்களின் காலக் கணிப்பு 500 ஆண்டுகள் வரை வேறுபடுகிறது. கிமு 21-ஆம் நூற்றாண்டின் பழைய எகிப்து இராச்சியத்தின் காலம் முதல் கிமு 525 வரை  பிந்தையகால எகிப்திய இராச்சியத்தை ஆண்ட பண்டைய எகிப்திய அரச வம்சங்களின் கால வரிசையைக் குறிப்பதாகும்.
மேலோட்டப் பார்வை
1906-ஆம் ஆண்டில் ஜேம்ஸ் ஹென்றி எனும் எகிப்தியவியல் அறிஞராலும், 2000-ஆம் ஆண்டில் இயான் ஷா எனும் எகிப்தியவியல் அறிஞராலும் எகிப்திய வம்சங்களின் காலவரிசை கணிக்கப்பட்டது. (aபட்டியலில் காணும் ஆண்டுகள் கிமு காலம் ஆகும்).
திருக்கோளக்குடி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அலகாபாத் கோட்டை
அலகாபாத் கோட்டை (ஆங்கிலம்; Allahabad Fort இந்தி: इलाहाबाद क़िला, உருது: الہ آباد قلعہ ) என்பது இந்தியாவின் உத்தரப்பிரதேச மாநிலத்திலுள்ள அலகாபாத் நகரில் கட்டப்பட்டுள்ள ஒரு கோட்டையகும். 1583 ஆம் ஆண்டு மொகலாயப் பேரரசர் அக்பரால் இக்கோட்டை கட்டப்பட்டுள்ளது. யமுனா நதி கங்கையுடன் கலக்கும் சங்கமத்திற்கு அருகில் யமுனா ஆற்றின் கரையில் இக்கோட்டை அமைந்துள்ளது. முக்கியத்துவம் வாய்ந்த தேசிய நினைவுச்சின்னமாக இக்கோட்டையை இந்திய தொல்லியல் ஆய்வகம் அங்கீகரித்துள்ளது.
மொகலாயப் பேரரசர் அக்பர் 1580 களில் அலகாபாத் கோட்டையை கட்டினார் என்பதை அபுல் ஃபசல் தன்னுடைய அக்பர்நாமா என்ற நூலில் இவ்வாறு குறிப்பிடுகிறார்.:
அக்பர் இக்கோட்டைக்கு இலகாபாசு (கடவுளால் ஆசிர்வதிக்கப்பட்டது) என்று பெயரிட்டார். இது பின்னர் அலகாபாத என்றானது. அலகாபாத ஒரு புனிதத்தலம் என்பதைத் தவிர, திரிவேணி சங்கமத்திற்கு வருகைதரும் பக்தர்களிடமிருந்து ஏராளமாக வரி வசூலிக்கலாம் என்ற உந்துதலும் அக்பரின் மனதில் இருந்தது. எனினும், நடைமுறையில் இருந்த புனிதப் பயணங்களுக்கான வரிகளையும் 1563 ஆம் ஆண்டில் அவர் இரத்து செய்தார்.
அக்பர் அவருடைய முற்பிறவியில் முகுந்த பிரமச்சாரி என்ற ஓர் இந்துவாக இருந்தார் என்று உள்நாட்டு நாட்டுப்புறக் கதையில் கூறப்படுகிறது. முற்பிறவியில் அவர் ஒரு முறை பால் அருந்திய பொழுது தெரியாமல் புனித விலங்கான பசுவின் முடியையும் சேர்ந்து அருந்தியதற்காக தன்னுயிரை மாய்த்துக் கொண்டராம். அதற்காகத்தான் இப்பிறவியில் ஓர் இந்து அல்லாத மிலேச்சனாக ( இந்துமதம் சாராதவன்) படைக்கப்பட்டார் என்றும் அதற்குப் பரிகாரமாகவே அக்பர் இக்கோட்டையைக் கட்டினார் என்று அப்புராணக்கதையில் சொல்லப்பட்டு வருகிறது. அக்பரால் கட்டப்பட்ட கோட்டைகளில் மிகவும் பெரிய கோட்டை அலகாபாத் கோட்டையாகும். இக்கோட்டையின் வடிவமைப்பு, கட்டுமானம் மற்றும் கலைநயம் வேறு எக்கோட்டையுடனும் ஒப்பிட முடியாத சிறப்புகளுடன் இருந்தது. இந்த பெரிய கோட்டையில் உயர் கோபுரங்கள் புடைசூழ மூன்று காட்சியகங்கள் உள்ளன.
முகலாயர்களுக்குப் பின்னர்
1798 ஆம் ஆண்டு அலகாபாத் கோட்டையை பிரித்தானிய கிழக்கிந்திய நிறுவனம் கைப்பற்றியது.
தற்சமயம் இக்கோட்டை இராணுவம் பயன்படுத்தி வருகிறது. மிகச்சிறிய பகுதி மட்டுமே பார்வையாளர்களுக்காக அனுமதிக்கப்படுகிறது. வெளிப்புற சுவர் நீர் மட்டத்தை விட உயரமாக இருக்குமாறு கட்டப்பட்டுள்ளது. கோட்டைக்குள் செனானா எனப்படும் மரியம் உசு சமானி அரசியின் அந்தப்புறம், கி.பி மூன்றாம் நூற்றாண்டைச் சார்ந்த அசோகரின் தூண் போன்றவை இடம்பெற்றுள்ளன. சரசுவதி ஆறு புனித நதிகளுடன் கலக்குமிடம் மற்றும் பாடல்புரி கோயில் முதலியனவும் கோட்டைக்குள் இருப்பதாக கூறப்படுகிறது.
அலகாபாத் தொடர் வண்டி நிலையத்தில் இருந்து கோட்டைக்குள் ஒரு தொடர் வண்டிப் பாதை வருகிறது. இப்பாதை போர் காலங்களில் பயன்படுத்திக் கொள்வதற்காக கிழக்கிந்திய நிறுவனம் அமைத்தது ஆகும்.
மேற்கோள்கள்
பகுப்பு:இந்தியாவில் உள்ள உலக பாரம்பரியக் களங்கள் பகுப்பு:உத்தரப் பிரதேசக் கோட்டைகள் பகுப்பு:அலகாபாத் மாவட்டம்
சந்தான பாரதி
சந்தான பாரதி (Santhana Bharathi) இந்திய திரைப்பட நடிகரும் இயக்குநருமாவார். இவர் தேசிய திரைப்பட விருது பெற்ற படங்களை இயக்கியவராவார். இவர் குணா, மகாநதி போன்ற படங்களை இயக்கியவர்.
மாரங்கியூர் ஊராட்சி
மாரங்கியூர் ஊராட்சி (Marangiyur Gram Panchayat), தமிழ்நாட்டின் விழுப்புரம் மாவட்டத்தில் உள்ள முகையூர் வட்டாரத்தில் அமைந்துள்ளது. இந்த ஊராட்சி, திருக்கோயிலூர் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1416 ஆகும். இவர்களில் பெண்கள் 701 பேரும் ஆண்கள் 715 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஜான் கார்பெண்டியர் கார்னியர்
ஜான் கார்பெண்டியர் கார்னியர்  ( John Carpenter Garnier , பிறப்பு: பிப்ரவரி 28, 1839, இறப்பு: அக்டோபர் 5 1926),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1858-1863 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜான் கார்பெண்டியர் கார்னியர் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி 11-11-11
பகுப்பு:இங்கிலாந்துத் துடுப்பாட்டக்காரர்கள் பகுப்பு:1839 பிறப்புகள் பகுப்பு:1926 இறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள்
சுல்தான் (இயங்குபடம்)
சுல்தான் 2009 இல் வெளிவருவாறு திட்டமிட்ட படம். இது தமிழ். தெலுங்கு, இந்தி, ஆங்கிலம் ஆகிய மொழிகளில் வெளிவருவதாக இருந்தது. தமிழ் திரைப்பட நடிகர் ரஜனிகாந்தை நாயகனாக கொண்டு, அவரது மகள் சௌந்தரியா ரஜினிகாந்த் கதை, வசனம் எழுதி இயக்க முற்பட்டார். அதிகமான முன்னேற்பாடுகள் இருந்தாலும் இப்படம் கைவிடப்பட்டது. இப்படத்திற்கு பதிலாக கோச்சடையான் திரைப்படத்தை இயக்கினார்.
மேற்கோள்கள்
பகுப்பு:தமிழ் இயங்குபடங்கள்
நம்பியாம்பாளையம் ஊராட்சி
நம்பியாம்பாளையம் ஊராட்சி (Nambiyampalayam Gram Panchayat), தமிழ்நாட்டின் திருப்பூர் மாவட்டத்தில் உள்ள அவினாசி வட்டாரத்தில் அமைந்துள்ளது. இந்த ஊராட்சி, அவிநாசி சட்டமன்றத் தொகுதிக்கும் நீலகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4869 ஆகும். இவர்களில் பெண்கள் 2377 பேரும் ஆண்கள் 2492 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருப்பூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மரபணு மாற்றப்பட்ட உணவு பற்றிய சர்ச்சைகள்
தற்காலத்தில் வழமையான பயிர்களும் மரபணு மாற்றுப் பயிர்களும் பயிரிடப்படுகின்றன. இவற்றில் மரபணு மாற்றப்பட்ட பயிர்களுடனும் அவற்றிலிருந்து பெறப்படும் உணவு மற்றும் பிற உற்பத்திகளுடனும் தொடர்புபட்ட பல்வேறு சர்ச்சைக்குரிய விடயங்கள் மரபணு மாற்றப்பட்ட உணவு பற்றிய சர்ச்சைகள் என்ற இக்கட்டுரை மூலம் ஆராயப்படுகின்றன. நுகர்வோர், அரசாங்க உத்தியோகத்தர்கள், அரச சார்பற்ற நிறுவனங்கள் மற்றும் விஞ்ஞானிகளால் இச்சர்ச்சைகள் எழுப்பப்பட்டுள்ளன. இவர்கள் மரபணு மாற்றப்பட்ட பயிர்களிலிருந்து பெறப்படும் உணவின் பாவனை, பயிர்களை மீள்விதைத்தல் போன்ற பல்வேறு விடயங்கள் பற்றிய சர்ச்சைகள் வெளிப்படுத்தப்பட்டுள்ளன. உணவுப்பயிர்களின் DNAஐ மாற்றம் செய்வதனால் மரபணு மாற்றப்பட்ட பயிர்கள் உருவாக்கப்பட்டு அவற்றிலிருந்து மரபணு மாற்றப்பட்ட உணவுகள் விளைச்சலாகப் பெறப்படுகின்றன. எனினும் செயற்கைத் தேர்வு மூலம் (உதாரணமாக மகரந்தமணிகளை இடம் மாற்றி வெவ்வேறு பயிர் வகைகளைக் கலந்து உருவாக்கும் பழமையான விவசாய முறை) மரபணு மாற்றல் தொழில்நுட்பம் அல்ல. அதியுயர் தொழில்நுட்பம் மூலம் சம்பந்தமல்லாத உயிரினங்களின் மரபணுக்களை மாற்றி உருவாக்கலே மரபணு மாற்றல் தொழில்நுட்பமாகும். இத்தொழில்நுட்பம் பற்றிய பல சர்ச்சைகள் உள்ளன. எனினும் இவ்வுணவுகள் நேரடியாக மனிதனில் நோயேற்படுத்துவதில்லை என அறியப்பட்டுள்ளது. எனினும் பொருளாதார ரீதியாகப் பெரும் பாதிப்பை ஏற்படுத்தலாம் எனக் கருதப்படுகின்றது.
சாதாரண பயிர்களின் வித்துக்களைப் பாதித்தல்
ஏனைய வழமையான பயிர்கள் போலவே மரபணு மாற்றப்பட்ட பயிர்களும் பயிரிடப்படுகின்றன; ஏனைய தாவரங்கள் போலவே இவையும் மகரந்தங்களைப் பரப்புகின்றன. இவ்வாறான மரபணு மாற்றப்பட்ட பயிர்கள் வேறாகப் வழமையான பயிர்களிலிருந்து பிரிக்கப்பட்டு பயிரிடப்படுவாதில்லை. பொதுவாக மரபணு மாற்றப்பட்ட பயிர்களின் விதைகளை உருவாக்கும் பல்நாட்டுக் கம்பனிகள் இவ்விதைகளின் இரண்டாந் தரம் சாதாரணமாக இனப்பெருக்கும் ஆற்றலை அழித்து விடுகின்றன. அவ்வாறு முளைத்தாலும் இரண்டாந்தரம் இவை நல்ல விளைச்சலைக் கொடுப்பதில்லை. எனவே இவற்றின் மகரந்தங்கள் சாதாரண பயிர்களைக் கருக்கட்டி உருவாகும் வித்துக்களும் நல்ல விளைச்சலைத் தருவதில்லை. எனவே சாதாரண வித்துக்கள் என நம்பி விதைக்கும் மற்றைய விவசாயிகள் பெரும் நட்டத்துக்கு ஆளாகலாம்.
நன்மை பயக்கும் உயிரினங்களைப் பாதித்தல்
Bacillus thuringiensis (Bt) போன்ற மண் வாழ் பக்டீரியாக்களின் விஷம் சுரக்கும் (மனிதருக்குக் கேடில்லை) மரபணுக்கள் சில மரபணு மாற்றப்பட்ட தாவரங்களில் உட்புகுத்தப்பட்டுள்ளன. இவ்விஷம் இப்பயிர்களைப் பாதிக்கும் பூச்சிகளுக்கு இறப்பை ஏற்படுத்தும். எனினும் பயிருக்கு ஆபத்தை ஏற்படுத்தாத அல்லது நன்மை விளைவிக்கும் சில உயிரினங்களுக்கும் Bt மரபணு புகுத்தப்பட்டுள்ள பயிர்களால் சுரக்கப்படும் விஷம் ஆபத்தாகலாம் எனக் கண்டறியப்பட்டுள்ளது. உதாரணமாக சில வண்ணத்துப் பூச்சிகள் இவ்விஷத்தால் அழிகின்றன எனக் கண்டறியப்பட்டுள்ளது. தீமை பயக்கும் பூச்சிகளை உண்டு விளைச்சலை அதிகரிக்க உதவும் ஊனுண்ணிகளும் இவ்விஷத்தால் பாதிக்கப்படுகின்றது.
உயிர்ப்பல்வகைமை பாதிப்படைதல்
நேரடியாகவோ மறைமுகமாகவோ மரபணு மாற்றுப்பயிகள் உயிர்ப் பல்வகைமையைப் பாதிக்கலாம் எனக் கருதப்படுகின்றது. மரபணு மாற்றுப் பயிர்கள் பூச்சிநாசினி, களைநாசினிகளைத் தாங்கும் வகையில் உருவாக்கப்பட்டுள்ளன. எனினும் இதனால் பூச்சிநாசினி மற்றும் களைநாசினிகளின் பாவனை அதிகரித்து உயிர்ப்பல்வகைமை பாதிக்கப்படலாம் எனக் கருதப்படுகின்றது. ஐக்கிய அமெரிக்காவிலும் இந்தியாவிலும் இது தொடர்பாக மரபணு மாற்றப்பட்ட பருத்தியில் நடத்தப்பட்ட ஆராய்ச்சியில், ஐக்கிய அமெரிக்காவை விட இந்தியாவில் உயிர்ப்பல்வைமை அதிகளவாகப் பாதிக்கப்பட்டுள்ளமை கண்டறியப்பட்டுள்ளது.
புதிய பீடைகள் உருவாதல்
Bt பயிர்களுக்கு எதிர்ப்புத்தன்மையுடைய பல்வேறு புதிய பீடைகள் உருவாகியுள்ளன. உதாரணமாக சீனாவில் பயிரிடப்பட்ட Bt பருத்திக்கு எதிர்ப்புத்தன்மையுடைய மைரிட் எனும் பூச்சியினம் விருத்தியடைந்துள்ளது. இந்த மரபணு மாற்றப்பட்ட பருத்தி பயிரிடப்பட்டு சில வருடங்களுக்குள் இது நடைபெற்றது. Bt பருத்தியால் பெறப்பட்ட நன்மைகள் இதனால் சீர்குலைந்தன.
மேற்கோள்கள்
பகுப்பு:மரபணு மாற்றப்பட்ட உயிரினங்கள் பகுப்பு:சூழலியல் பகுப்பு:வேளாண்மை
தெக்கூர் பெருமாள் கோயில்
தெக்கூர் பெருமாள் கோயில் தமிழ்நாட்டில் கன்னியாகுமரி மாவட்டம், தெக்கூர் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பெருமாள் சன்னதியும், கருடன், அம்மாள், நாகர் உபசன்னதிகளும் உள்ளன. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:கன்னியாகுமரி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சிட்னி துடுப்பாட்ட அரங்கம்
சிட்னி கிரிக்கெட்  மைதானம் ஆஸ்திரேலியாவின் சிட்னி நகரில் உள்ள உலகின் மிக பெரிய துடுப்பாட்ட மைதானம் ஆகும். இதில் பல சர்வதேச போட்டிகள் நடைபெற்றுள்ளன. இம் மைதானத்தில் ரக்பி, ஆஸ்திரேலிய கால்பந்து போட்டி மற்றும் பல போட்டிகளும் நடைபெறுகின்றன. இது நியூ சவுத் வேல்ஸ் அணிக்கு சொந்தமான மைதானமாகும். இது எஸ்சிஜி டிரஸ்ட் இனால் கவனிக்கப்படும் மைதானமாகும்.